Framløgur frá orkuráðstevnuni 28. og 29. september 2010 í Norðurlandahúsinum Á ráðstevnuni vóru nógvar sera áhugaverdar framløgur. Nú hava vit á Jarðfeingi lagt hesar framløgur á netið í einum formi, sum ger tað møguligt at hyggja at myndum frá framløguni og samstundis lurta eftir fyrilestrarhaldaranum. Á henda hátt bjóða vit øllum, næmingum, skúlaflokkum og øðrum at fylgja við í tí, sum fór fram í Norðurlandahúsinum hesar báðar dagarnar, sum ráðstevnan var. Vinnumálaráðið og Jarðfeingi arbeiða í løtuni við lóggávu um jarðhita, sum skal koma í gildi í 2011. Hendan lóggávan fer at tryggja brúkaran, sum velur jarðhita til upphiting. Tey, sum longu nú ætla at fáa sær jarðhita, mugu tí sjálvi tryggja sær, at teirra installatión er gjørd á besta hátt.